**POJAV GLISTAVOSTI**

Najpogostejši povzročitelji glistavosti, predvsem pri otrocih in mladostnikih, so podančice in navadna glista. Čas od okužbe do prvih znakov bolezni traja od **enega do dveh mesecev.**

**Podančica**

Živi izključno v človeku, pogostejša je pri otrocih. So gliste **bele barve** in jih običajno opazimo v okolici zadnjične odprtine ali pa v blatu okužene osebe. Gre za do dva milimetra dolge koščke nitk, ki se gibljejo.

**Znaki:**

* srbenje in s tem praskanje okoli zadnjične odprtine zlasti ponoči, kar povzroči prenos jajčeca iz rok na predmete, s katerimi oboleli prihaja v stik;
* bolečine v trebuhu;
* neredna prebava, slabost, hujšanje;
* nespečnost, nemiren spanec;
* pri deklicah lahko glista potuje in povzroči vnetje nožnice.

**Način prenosa:**

* s praskanjem se jajčeca, ki se prilepijo pod nohte, preko prstov zanesejo na različne predmete;
* z vnosom rok, na katerih so jajčeca kot posledica praskanja, v usta že okuženega otroka;
* potovanje ličink iz zadnjičnih gub skozi zadnjik nazaj v debelo črevo – retroinfekcija.

**Zdravljenje**

* z zdravili, ki jih predpiše zdravnik za vse družinske člane;
* **HIGIENSKI UKREPI**, brez katerih ni uspeha;
* preprečitev praskanja okoli zadnjika.

**Upoštevati je potrebno higienske ukrepe:**

* dosledno umivanje rok s toplo tekočo vodo in milom;
* vsakodnevno prhanje;
* menjava perila, opranega na visokih temperaturah;
* otroka oblečemo pred spanjem v oblačila, preko katerih ne bo dosegel ritke;
* predmete, s katerimi je bil v stiku oboleli, je potrebno oprati z vročo vodo in detergentom;
* postriženi nohti.

***Ker je glistavost nadležna, poskrbite, da boste izvajali higienske ukrepe, saj bomo le tako preprečili širjenje glistavosti.***

Več informacij o pojavu glistavosti lahko dobite na spletni strani Inštituta za varovanje zdravja (NIJZ): <http://www.nijz.si/sl/podancice>